da en da nl ca da da da es da da da da da da da da da da da da da de de da da da da da en en da da da da da da da da da da de da da da da da da da da da da da da da nl da en da da es nl da
En fjerdedel af folkeskolelederne har oplevet chikane fra forældrene | Det Nationale Forskningscenter for Arbejdsmiljø
21.12.2021 14:00:00 CET | Det Nationale Forskningscenter for Arbejdsmiljø
En stor andel af ledere i folkeskolen har været udsat for chikane, trusler eller vold inden for det seneste år. Det viser ny forskning fra Arbejdsmedicin, Regionshospitalet Herning og Det Nationale Forskningscenter for Arbejdsmiljø.
Skolelederne i landets folkeskoler oplever i høj grad chikane, trusler og vold i deres arbejde. Faktisk angiver 81% af lederne i folkeskolen, at de har været udsat for chikane, mens 30% angiver at have været udsat for vold inden for det seneste år.
I en ny rapport har universitetsklinikken Arbejdsmedicin, Regionshospitalet Herning og Det Nationale Forskningscenter for Arbejdsmiljø undersøgt chikane, vold og trusler mod medarbejderne i folkeskolen.
Lederne oplever i langt højere grad end underviserne, at det også er forældre, der chikanerer. I alt har 28% af lederne angivet, at de har oplevet at blive chikaneret af forældre inden for det sidste år.
I forhold til digital chikane er ledere i meget højere grad udsat end undervisere.
- Det er meget bemærkelsesværdigt, at tallene er så høje. Man skal dog huske på, at vi i undersøgelsen har spurgt meget bredt ind til chikane. En oplevelse kan altså være alt fra, at en elev sætter et tyggegummi på din stol til chikane fra forældrene, siger Birgit Aust, seniorforsker på NFA og medforfatter på rapporten.
11% af folkeskolelederne har modtaget trusler over telefonen mindst en gang det seneste år.
Ifølge seniorforsker Lars Peter Sønderbo Andersen, der er seniorforsker på Arbejdsmedicin, Regionshospitalet Herning kan trusler over telefonen være sværere at håndtere end dem, der opstår i skolens lokaler:
- Man kan ofte berolige eller aflede en elev, der truer med en blyant eller en pegepind. Men når truslen kommer over telefonen, er den ikke afgrænset i tid og sted og derfor mere uafklaret: skal man tage truslen alvorligt? Var det en tom trussel? Hvornår sker det?
I undersøgelsen blev lederne spurgt, hvilke typer af vold, de havde oplevet. Her svarede 21% af lederne, at de mindst én gang i løbet af det seneste år var blevet sparket af en elev.
- Jeg synes, det er et meget højt tal, når man tænker på, at det er lederne, som svarer. Men flere ledere som vi har talt med, har forklaret, at de ofte bliver tilkaldt i tilspidsede situationer, og det må været forklaring på, at lederne også bliver udsat for spark og slag, fortæller Lars Peter Sønderbo Andersen.
Lars Peter Sønderbo AndersenSeniorforskerArbejdsmedicin - Universitetsklinik, Regionshospitalet Herning
Birgit AustSeniorforskerDet Nationale Forskningscenter for Arbejdsmiljø
Læs den samlede rapport om chikane, trusler og vold i den danske folkeskole her
Læs mere om chikane mod folkeskoleledere her
Information om Det Nationale Forskningscenter for Arbejdsmiljø
Det Nationale Forskningscenter for Arbejdsmiljø
39 16 52 00http://www.nfa.dk
Det Nationale Forskningscenter for Arbejdsmiljø (NFA) forsker, formidler og uddanner, og bidrager dermed til at udvikle et sundt og sikkert arbejdsmiljø i Danmark
Følg pressemeddelelser fra Det Nationale Forskningscenter for Arbejdsmiljø
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Det Nationale Forskningscenter for Arbejdsmiljø
En måneds sygefravær årligt: Angst og depression svækker tilknytningen til arbejdsmarkedet1.9.2022 06:15:00 CEST | Pressemeddelelse
Medarbejdere med angst og/eller depression har væsentlig dårligere tilknytning til arbejdsmarkedet. Sammenhængen er især stærk blandt kvinder over 48 år, der i gennemsnit har en måneds sygefravær mere årligt, hvis de rammes af angst og depression.
3,5 millioner til forskning i arbejdsulykker på erhvervsuddannelser24.8.2022 08:31:19 CEST | Pressemeddelelse
Et nyt forskningsprojekt med Det Nationale Forskningscenter for Arbejdsmiljø i spidsen skal undersøge mulighederne for bedre forebyggelse af arbejdsulykker på danske erhvervsuddannelser.
Medarbejdere, der udsættes for mobning på arbejdet, har større risiko for selvmord22.6.2022 08:55:58 CEST | Pressemeddelelse
Medarbejdere har en højere risiko for selvmordsforsøg eller fuldbyrdet selvmord, hvis de har oplevet mobning, sammenlignet med medarbejdere der ikke har været udsat for mobning. Sammenhængen er særligt stærk blandt mænd.
Forskning viser sammenhæng mellem arbejdsrelateret stress og tidligere kronisk sygdom16.6.2022 09:46:32 CEST | Pressemeddelelse
Arbejdstagere med et stressende arbejde har en øget risiko for at få en kronisk sygdom tidligere i livet end arbejdstagere uden et stressende arbejde. Risikoen er størst for mænd, hvor en kronisk sygdom i gennemsnittet opstår 10 måneder tidligere, hvis de arbejder i job med høj risiko for arbejdsrelateret stress.
NFA-rapport baner vejen for en fælles standard for ulykkesopgørelser i byggeriet3.6.2022 07:00:00 CEST | Pressemeddelelse
Det Nationale Forskningscenter for Arbejdsmiljø (NFA) har afdækket mulighederne for at udvikle en ny standard for ulykkesopgørelser, som vil gøre det muligt at sammenligne antal og typer af ulykker på tværs af store byggepladser. En række af Danmarks største offentlige bygherrer vil arbejde videre med projektet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022